ไฟแนนซ์ทูเดย์
หลังจากธนาคารพาณิชย์คนกลางที่ได้รับมอบหมายจากแบงก์ชาติให้เปิดรับแลกจ่ายธนบัตรที่ระลึก โดนประชาชนรุมถล่มหลายครั้งหาว่ามีการกั๊กธนบัตรเอาไว้ ทำให้คนที่ไปรอเข้าคิวยาวแลกไม่ได้เพราะธนบัตรหมด ฉะนั้นในวันที่ 11 ส.ค.นี้ ที่จะเปิดให้จ่ายแลกธนบัตรที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ชนิดราคา 500 บาท แลก 500 บาท ธนาคารทั้งหลายจะเปิดให้ประชาชนแลกได้จากเครื่องเอทีเอ็ม โดยจะติดสติ๊กเกอร์สัญลักษณ์ว่าตู้นี้แลกธนบัตรที่ระลึกได้ เพื่อแก้ไขการกระจายธนบัตรไม่ทั่วถึง
3 ส.ค. 2559

หลังจากธนาคารพาณิชย์คนกลางที่ได้รับมอบหมายจากแบงก์ชาติให้เปิดรับแลกจ่ายธนบัตรที่ระลึก โดนประชาชนรุมถล่มหลายครั้งหาว่ามีการกั๊กธนบัตรเอาไว้ ทำให้คนที่ไปรอเข้าคิวยาวแลกไม่ได้เพราะธนบัตรหมด ฉะนั้นในวันที่ 11 ส.ค.นี้ ที่จะเปิดให้จ่ายแลกธนบัตรที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ชนิดราคา 500 บาท แลก 500 บาท ธนาคารทั้งหลายจะเปิดให้ประชาชนแลกได้จากเครื่องเอทีเอ็ม โดยจะติดสติ๊กเกอร์สัญลักษณ์ว่าตู้นี้แลกธนบัตรที่ระลึกได้ เพื่อแก้ไขการกระจายธนบัตรไม่ทั่วถึง 
“ดร.แซม” สุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย ซ้อมหนักเพื่อร่วมปั่นจักรยานในงาน One Ride One ASEAN ที่ จ.ราชบุรี ที่แบงก์จัดขึ้นมาเป็นปีที่ 2 และปีนี้พิเศษที่ “เต็งกู ดาโต๊ะ ศรี ซาฟรูล เต็งกู อับดุล อาซิส” ประธานเจ้าหน้าที่บริหารกลุ่มซีไอเอ็มบี จะมาร่วมปั่นจักรยานด้วย
อภิศักดิ์ ตันติวรวงศ์ รมว.คลัง หัวเราะ หึหึ ที่เพื่อนเลิฟ อรุณ จิรชวาลา กรรมการธนาคารกรุงเทพ ฟันธงว่าฟิทช์เรตติ้งประกาศลดอันดับเครดิตตราสารสกุลเงินบาทของไทย ใครๆ ก็ห่วงว่าเงินจะไหลออก แต่คุณอรุณมองสวนทางว่าดีซะอีกให้เงินไหลออก บาทจะได้อ่อนลง เวลาผ่านมาก็พิสูจน์ว่าเงินบาทยังแข็งค่าขึ้นเรื่อยๆ อย่างนี้ซิแม่นจริง